Document ID: /roh_data/filtered/fineweb-2-filterrobots_roh.jsonl.gz/47383

Kanton Graubünden
Chantun Grischun
Cantone dei Grigioni
Reichsgasse 357001 Cuiratel +41 81 257 22 23fax +41 81 257 21 <email-pii>
Cun questa revisiun duain vegnir stgaffidas las basas giuridicas chantunalas necessarias en cumplettaziun dal dretg federal, per pudair introducir il e-voting sco terz chanal da votaziun ordinari per tut las persunas cun dretg da votar e sin tut ils plauns dal chantun. Sco elements centrals cuntegna ella ina procedura d'annunzia generala per las persunas cun dretg da votar che vulan duvrar il e-voting sco er ina procedura d'annunzia per tut las elecziuns d'autoritads che han lieu tenor la procedura da maiorz a l'urna. Essenzial è ultra da quai che las regiuns e las vischnancas pussibiliteschian la votaziun electronica, sche las votaziuns regiunalas resp. communalas a l'urna han lieu a medem temp sco votaziuns federalas u chantunalas. Uschia valan las medemas reglas per tut ils plauns statals.
Il e-voting duai vegnir preparà ed introducì en stretga collavuraziun tranter il chantun e las vischnancas, e quai en duas etappas a partir da l'onn 2020.
Avertura: 24 da mars 2017
Fin da la consultaziun: 24 da zercladur 2017